Správna rada Prešovskej univerzity v Prešove

Správa o činnosti Správnej rady

Prešovskej univerzity v Prešove za rok 2025
Jún 2026
I. Úvod

Správna rada (ďalej len „Správna rada“) je orgán, ktorý je ustanovený na základe § 40 zákona č. 131/2002 Z. z. o vysokých školách a o zmene a doplnení niektorých zákonov (ďalej len „zákon“). Vznik správnej rady bezprostredne súvisí s transformáciou vysokých škôl z rozpočtových organizácií na verejnoprávne inštitúcie, s prechodom vlastníctva majetku štátu do vlastníctva verejných vysokých škôl a s ich prechodom na systém viac zdrojového financovania. Podporuje posilňovanie väzby verejnej vysokej školy a spoločnosti v súlade s poslaním vysokej školy. Správna rada uplatňuje a presadzuje verejný záujem v činnosti verejnej vysokej školy.
Správna rada sa vo svojej činnosti riadila Štatútom a Rokovacím poriadkom Správnej rady, ktorý bol schválený Ministerstvom školstva, vedy, výskumu a športu Slovenskej republiky podľa § 40 ods. 13 a § 103 zákona o vysokých školách rozhodnutím číslo 2023/4952:1-D2810 zo dňa 17. januára 2023. 

Ustanovujúce zasadnutie Správnej rady Prešovskej univerzity v Prešove sa konalo dňa 18. apríla 2023. Správna rada mala 13 členov, z toho šesť členov bolo na návrh rektora so súhlasom Akademického senátu Prešovskej univerzity v Prešove, šesť členov na návrh ministra po súhlasnom vyjadrení rektora a jeden člen bol zvolený tajným hlasovaním ostatných členov Správnej rady. Na ustanovujúcom zasadnutí Správnej rady došlo k voľbe jej predsedu a podpredsedu. Predsedom sa stal Ing. Jozef Petrik a podpredsedom PaedDr. Milan Majerský, PhD. 
Počas bilancovaného obdobia mala Správna rada 13 členov. Predsedom Správnej rady bol Ing. Jozef Petrik a podpredsedom JUDr. Pavel Hagyari, PhD.
II. Informácia o zasadnutí
V roku 2025 zasadala Správna rada štyrikrát a to dňa 4. februára 2025; 28. mája 2025; 7. októbra 2025 a 25. novembra 2025. 
Dňa 4. februára 2025 bolo zvolané výjazdové zasadnutie Správnej rady predsedom Správnej rady Ing. Jozefom Petrikom. Pozvánka bola adresovaná všetkým členom Správnej rady, rektorovi PU Dr. h. c. prof. PhDr. Petrovi Kónyovi, PhD., prorektorovi pre stratégiu a marketing prof. Ing. Petrovi Adamišinovi, PhD., predsedníčke AS PU PaedDr. Mgr. Helene Galdunovej, PhD. a kvestorke univerzity Ing. Márii Novákovej, PhD., s nasledovným programom.

Program:

O 9:00 – 9:30 hod.
Stretnutie v budove Rektorátu, Ul. 17. novembra č. 15, Prešov,
2. poschodie, kancelária rektora PU v Prešove

O 9:30 hod. 

Odchod do Egeru
O 14:00 – 15:00 hod.
Obed v Egeri
O 15:00 – 16:30 hod.
Ubytovanie v penzióne Kulacs Csárda & Panzió



https://www.kulacscsarda.hu/

O 16:30 hod.

Rokovanie členov SR PU v Egeri
O 17:30 hod.
Spoločenské posedenie, večera

Zasadnutie Správnej rady PU otvoril predseda Správnej rady Ing. Jozef Petrik, ktorý v úvode privítal prítomných členov Správnej rady Prešovskej univerzity v Prešove (ďalej len SR PU), rektora PU Dr. h. c. prof. PhDr. Petra Kónyu, PhD., kvestorku PU Ing. Máriu Novákovú, PhD., prorektora pre stratégiu a marketing prof. Ing. Petra Adamišina, PhD. a predsedníčku AS PU PaedDr. Mgr. Helenu Galdunovú, PhD.
Na zasadnutí sa zúčastnilo 8 členov SR PU.
Predseda SR, Ing. Jozef Petrik, oboznámil členov SR s programom zasadnutia, ku ktorému neboli vznesené žiadne pripomienky. Následne vyjadril svoju vďaku členom SR za ich prácu počas celého funkčného obdobia a zároveň sa poďakoval rektorovi a vedeniu PU za ich konštruktívnu spoluprácu.

Po ukončení formálnej časti zasadnutia pokračovali členovia SR a zástupcovia vedenia univerzity v riadení sa podrobným programom, ktorý bol uvedený v oficiálnej pozvánke na stretnutie.

Dňa 28. mája 2025 bolo zvolané zasadnutie Správnej rady predsedom Správnej rady Ing. Jozefom Petrikom. Pozvánka bola adresovaná všetkým členom Správnej rady, rektorovi PU Dr. h. c. prof. PhDr. Petrovi Kónyovi, PhD., prorektorke pre rozvoj, informatizáciu a hodnotenie kvality prof. Ing. Jane Burgerovej, PhD., prorektorovi pre stratégiu a marketing prof. Ing. Petrovi Adamišinovi, PhD., predsedníčke AS PU PaedDr. Mgr. Helene Galdunovej, PhD. a kvestorke univerzity Ing. Márii Novákovej, PhD., s nasledovným programom.

Program:

1.
Otvorenie 

2.
Schválenie programu zasadnutia

3.
Výročná správa o činnosti PU v Prešove za rok 2024

4.
Výročná správa o hospodárení PU v Prešove za rok 2024

5.
Výročná správa o činnosti Správnej rady PU v Prešove za rok 2024

6.
Návrh rektora PU na schválenie Rozpisu rozpočtu Prešovskej univerzity v Prešove na rok 2025

7.
Návrh rektora PU na schválenie Metodiky rozpisu dotácie Prešovskej univerzity v Prešove na rok 2025

8.
Návrh rektora PU na stanovenie platov dekanov fakúlt

9.
Návrh rektora PU na schválenie úkonov podľa § 41 ods. 3 písm. a) č. 131/2002 Z. z. o vysokých školách

10.
Návrh rektora PU na schválenie nájmu nehnuteľnej veci – lodenica s priľahlými pozemkami

11.
Merateľné ukazovatele na rok 2025 – priebežné hodnotenie

12.
Rôzne

13.
Záver

Zasadnutie Správnej rady PU otvoril predseda Správnej rady Ing. Jozef Petrik, ktorý v úvode privítal prítomných členov Správnej rady Prešovskej univerzity v Prešove (ďalej len SR PU), rektora PU Dr. h. c. prof. PhDr. Petra Kónyu, PhD., kvestorku PU Ing. Máriu Novákovú, PhD., prorektorku pre rozvoj, informatizáciu a hodnotenie kvality prof. Ing. Janu Burgerovú, PhD. a prorektora pre stratégiu a marketing prof. Ing. Petra Adamišina, PhD.
Na zasadnutí sa zúčastnilo 11 členov SR PU.
Predseda SR PU Ing. Petrik spolu s rektorom prof. Petrom Kónyom slávnostne odovzdali menovacie dekréty novým členom SR PU, ktorí boli zvolení Akademickým senátom po verejnom vypočutí, a to: Ing. Artúrovi Benesovi a Ing. Jánovi Raganovi. Do SR PU boli zároveň menovaní aj kandidáti navrhnutí Ministrom školstva, výskumu, vývoja a mládeže SR – JUDr. Ondrej Brendza a PhDr. Stanislav Šanta, PhD., MSc, ktorých predseda SR spolu s rektorom srdečne privítali.
Následne predseda SR Ing. Jozef Petrik oboznámil členov SR s programom zasadnutia SR, ku ktorému členovia SR nemali žiadne pripomienky.

Predseda SR v Prešove Ing. Jozef Petrik vyzval vedenie univerzity na poskytnutie informácií o vypracovanej Výročnej správe PU za rok 2024. Rektor univerzity prof. Peter Kónya, požiadal prorektorku pre rozvoj, informatizáciu a hodnotenie kvality prof. Ing. Janu Burgerovú, PhD., aby členom SR prezentovala obsah a hlavné závery Výročnej správy.

Prorektorka uviedla, že štruktúra Výročnej správy vychádza zo smerníc Ministerstva školstva, výskumu, vývoja a mládeže SR. Následne podrobne oboznámila členov SR PU s jednotlivými kapitolami dokumentu. Zároveň informovala, že PU v roku 2024 získala rozhodnutie Slovenskej akreditačnej agentúry pre vysoké školstvo (ďalej len SAAVŠ), ktorým bolo potvrdené, že vnútorný systém zabezpečovania kvality univerzity je v súlade s príslušnými štandardmi. To znamená, že univerzita má oprávnenie samostatne akreditovať študijné programy v schválených študijných odboroch na PU.

Predseda SR PU následne otvoril k predmetnému bodu rokovania diskusiu. Keďže k tomuto bodu neboli vznesené žiadne pripomienky, predseda skonštatoval, že SR PU prerokovala Výročnú správu o činnosti PU za rok 2024 a zobrala ju na vedomie bez pripomienok.

Výročnú správu o hospodárení PU v Prešove predstavila kvestorka Ing. Mária Nováková, PhD., ktorá zároveň uviedla, že podobne ako pri Výročnej správe PU, aj v prípade Výročnej správy o hospodárení PU je predpísaná štruktúra stanovená Ministerstvom školstva, vedy, vývoja a mládeže SR. Následne odprezentovala obsah a výsledky hospodárenia PU, pričom zdôraznila, že univerzita hospodárila so ziskom. Keďže k tomuto bodu programu neboli vznesené žiadne pripomienky, predseda SR konštatoval, že SR sa k Výročnej správe o hospodárení PU za rok 2024 vyjadruje bez pripomienok.

Predseda SR Ing. Jozef Petrik v súvislosti s Výročnou správou o činnosti SR PU uviedol, že dokument zahŕňa prehľad činnosti SR počas celého roka. Zdôraznil, že činnosť SR spočíva aj v aktívnej podpore rozvoja univerzity, ktorá prispieva k pozitívnym výsledkom prezentovaných v predchádzajúcich správach. Následne predseda SR vyzval jej členov, aby sa vyjadrili k Výročnej správe o činnosti SR PU. Keďže k tomuto bodu programu neboli vznesené žiadne pripomienky, predseda SR skonštatoval, že SR sa k Výročnej správe o činnosti Správnej rady PU za rok 2024 vyjadruje bez pripomienok.

Predseda SR Ing. Jozef Petrik vyzval rektora prof. Petra Kónyu, aby poskytol informácie o rozpočte Prešovskej univerzity v Prešove na rok 2025. Rektor uviedol, že keďže body č. 6 a 7 spolu tematicky súvisia, navrhuje ich prerokovať spoločne v jednom bode. Členovia SR s týmto návrhom súhlasili. Následne rektor požiadal kvestorku dr. Máriu Novákovú, aby prítomným podrobnejšie predstavila predmetné body.

Kvestorka pripomenula, že materiál týkajúci sa rozpisu dotácií bol vopred prerokovaný tajomníkmi jednotlivých fakúlt a Kolégiom rektora PU a po schválení SR bude predložený na rokovanie Akademickému senátu PU. Následne podrobne predstavila Rozpis rozpočtu a Metodiku rozpisu dotácie Prešovskej univerzity v Prešove na rok 2025.

Predseda SR poďakoval za prezentované informácie a otvoril k týmto bodom diskusiu.

Členovia SR jednomyseľne schválili Rozpis rozpočtu Prešovskej univerzity v Prešove na rok 2025.

Členovia SR jednomyseľne súhlasili so schválením Metodiky rozpisu dotácie Prešovskej univerzity v Prešove na rok 2025.

V súlade s novelou vysokoškolského zákona predložil rektor prof. Peter Kónya návrh na určenie platov novozvoleným dekanom Fakulty manažmentu, ekonomiky a obchodu a Fakulty športu. Zároveň sa návrh týkal aj Fakulty zdravotníckych odborov a Pedagogickej fakulty, ktoré dlhodobo vykazujú vysoký záujem uchádzačov o štúdium na univerzite a významne prispievajú k napĺňaniu jej rozpočtu.

Predseda SR Ing. Jozef Petrik otvoril k tomuto bodu programu rozpravu. Do diskusie sa prihlásili primátor Ing. Ragan a dr. Pribula.

Členovia SR jednomyseľne súhlasili s návrhom rektora PU na stanovenie platov dekanov fakúlt.

Predseda SR Ing. Jozef Petrik vyzval rektora PU prof. Petra Kónyu, aby oboznámil členov SR s predmetným bodom. Rektor uviedol, že PU je vlastníkom nehnuteľností — Administratívnej budovy C-KN parc. č. 3811/8 (prístavby na Námestí Legionárov 3) nachádzajúcej sa na pozemku C-KN parc. č. 3811/7, zapísanej v katastri nehnuteľností vedenom Úradom geodézie, kartografie a katastra Slovenskej republiky, na liste vlastníctva č. 1413, katastrálne územie Prešov.

Rektor ďalej konštatoval, že uvedený nehnuteľný majetok je pre PU dubiózny, keďže v súčasnosti ani v budúcnosti nebude slúžiť na plnenie jej základných úloh. Prevádzka a údržba predmetnej budovy je zároveň ekonomicky neefektívna.

Finančné prostriedky získané z predaja tohto majetku by boli alokované na rozvoj a rozšírenie fakultných kapacít univerzity.

Predseda SR Ing. Jozef Petrik následne otvoril diskusiu k tomuto bodu programu. Po jej ukončení pristúpil k hlasovaniu.

Členovia SR jednomyseľne súhlasili s návrhom rektora PU na schválenie úkonov podľa § 41 ods. 3 písm. a) č. 131/2002 Z. z. o vysokých školách.
Predseda SR Ing. Jozef Petrik vyzval rektora prof. Petra Kónyu, aby oboznámil členov SR s predmetným bodom. Rektor uviedol, že PU je vlastníkom nehnuteľného majetku – lodenice spolu s priľahlými pozemkami na Zemplínskej Šírave. Tento majetok však univerzita využíva len minimálne, pričom jeho využívanie je obmedzené prevažne na potreby Fakulty športu a Fakulty zdravotníckych odborov.

Košický samosprávny kraj prejavil záujem o prenájom nehnuteľností vedených Okresným úradom Michalovce, katastrálny odbor na liste vlastníctva č. 553 pre k.ú. Klokočov, obec Klokočov, okres Michalovce:

a) stavba – lodenica, súp. č. 297 na pozemku registra C KN parc. č. 427/3,

b) pozemok registra C KN parc. č. 427/3 o výmere 779 m2, zastavaná plocha a nádvorie,

c) pozemok registra C KN parc. č. 576/9 o výmere 406 m2, ostatná plocha,

d) pozemok registra C KN parc. č. 576/10 o výmere 921 m2, zastavaná plocha a nádvorie,

K tomuto bodu programu predseda SR otvoril diskusiu, do ktorej sa zapojili všetci prítomní členovia SR ako aj prorektor prof. Peter Adamišin a kvestorka dr. Mária Nováková. Po ukončení diskusie predseda SR pristúpil k hlasovaniu.

Členovia SR jednomyseľne súhlasili s návrhom rektora PU na schválenie nájmu nehnuteľnej veci – lodenice s priľahlými pozemkami.
Predseda SR Ing. Jozef Petrik vyzval rektora prof. Petra Kónyu, aby určil osobu, ktorá zhodnotí priebežné plnenie merateľných ukazovateľov. Rektor prof. Peter Kónya následne poveril prorektora prof. Petra Adamišina, aby členom SR poskytol informácie o stave priebežného hodnotenia týchto ukazovateľov. Prorektor prof. Peter Adamišin skonštatoval priebežné plnenie troch základných merateľných ukazovateľov, ktorými boli dosiahnutie kladného hospodárskeho výsledku univerzity, zabezpečenie rozvoja univerzity, pričom uviedol konkrétne aktivity ako získanie projektu pod názvom Významná obnova Vysokoškolského areálu Prešovskej univerzity v Prešove, rekonštrukciu budovy starého internátu a dokončovanie interiérových úprav internátov na ulici Exnárovej a merateľné ukazovatele vyplývajúce z výkonnostných zmlúv ministerstva školstva.

Predseda SR Ing. Jozef Petrik následne položil otázku týkajúcu sa pripravovaných aktivít na FZO. Prorektor prof. Peter Adamišin informoval o tom, že projekt zameraný na vybudovanie simulačných centier na FZO je pred podpisom zmluvy. 

Po zodpovedaní tejto otázky prorektor prof. Peter Adamišin zároveň oznámil, že tieto tri merateľné ukazovatele ostávajú v platnosti pre rok 2025 a budú základom hodnotenia univerzity v budúcom období:

1. Implementácia výkonnostných zmlúv do fungovania univerzity, rozdelenie úloh vyplývajúcich z merateľných ukazovateľov výkonnostných zmlúv na jednotlivé súčasti univerzity, kontrola ich plnenia minimálne raz za semester s prevzatím zodpovednosti za plnenie vybraných ukazovateľov.

2. Dosiahnutie kladného výsledku hospodárenia univerzity za rok 2025.

3. Zabezpečenie ďalšieho rozvoja univerzity, jej priestorovej, informačnej a vedeckovýskumnej infraštruktúry s využitím externých zdrojov.

Následne predseda SR PU informoval prítomných, že v bode rôzne by bolo vhodné navrhnúť odmenu rektorovi PU nakoľko boli splnené všetky stanovené merateľné ukazovatele na rok 2024.

Navrhnutú odmenu členovia SR jednomyseľne schválili. 

Ďalej v bode rôzne pán rektor prof. Peter Kónya predložil členom SR PU návrh na uskutočnenie výjazdového zasadnutia v termíne na jeseň.

Na záver zasadnutia sa predseda SR PU Ing. Jozef Petrik poďakoval prítomným členom SR PU, ako aj rektorovi, kvestorke, prorektorke a prorektorovi za aktívnu účasť na zasadnutí a zasadnutie Správnej rady PU ukončil.

Dňa 7. októbra 2025 bolo zvolané výjazdové zasadnutie Správnej rady predsedom Správnej rady Ing. Jozefom Petrikom. Pozvánka bola adresovaná všetkým členom Správnej rady, rektorovi PU Dr. h. c. prof. PhDr. Petrovi Kónyovi, PhD., prorektorovi pre stratégiu a marketing prof. Ing. Petrovi Adamišinovi, PhD., predsedníčke AS PU PaedDr. Mgr. Helene Galdunovej, PhD. a kvestorke univerzity Ing. Márii Novákovej, PhD., s nasledovným programom.

Program:

1. Otvorenie 

2. Schválenie programu zasadnutia

3. Voľba podpredsedu Správnej rady PU
4. Určenie osobného platu rektora s účinnosťou od 1. 10. 2025 podľa § 41 ods. 7 zákona č. 131/2002 Z. z.
5. Rôzne

6. Záver

Zasadnutie Správnej rady PU otvoril predseda Správnej rady Ing. Jozef Petrik, ktorý v úvode privítal prítomných členov Správnej rady Prešovskej univerzity v Prešove (ďalej len PU), rektora PU Dr. h. c. prof. PhDr. Petra Kónyu, PhD., kvestorku PU Ing. Máriu Novákovú, PhD. a predsedníčku AS PU PaedDr. Mgr. Helenu Galdunovú, PhD.
Na zasadnutí sa zúčastnilo 11 členov SR PU.
Následne predseda SR Ing. Jozef Petrik oboznámil členov SR s programom zasadnutia SR, ku ktorému členovia SR nemali žiadne pripomienky.

V tomto bode predseda SR PU, Ing. Jozef Petrik, predložil návrh na voľbu podpredsedu SR PU. Informoval prítomných o navrhovanom postupe, podľa ktorého by sa voľba mala uskutočniť formou tajného hlasovania. Za kandidáta na funkciu podpredsedu SR PU bol navrhnutý JUDr. Pavel Hagyari, PhD., MBA. Tajné hlasovanie SR PU na voľbu podpredsedu SR PU v Prešove prebehlo so súhlasným stanoviskom: 10; zdržal sa hlasovania: 1.

Novozvolený podpredseda SR JUDr. Pavel Hagyari, PhD., sa poďakoval prítomným členom SR za prejavenú dôveru.

Predseda SR PU, Ing. Jozef Petrik, informoval prítomných, že v zmysle § 41 ods. 7 zákona o vysokých školách SR určuje plat rektora v súlade s ustanoveniami zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

Členom SR PU následne predseda SR predložil návrh určenia platu. Po vzájomnej diskusii členov sa SR PU v Prešove uzniesla na tomto rozhodnutí.          
V tomto bode neboli poskytnuté žiadne informácie ani položené žiadne otázky.

Na záver zasadnutia sa predseda SR PU Ing. Jozef Petrik poďakoval prítomným členom SR PU, ako aj rektorovi, kvestorke, prorektorke a prorektorovi za aktívnu účasť na zasadnutí a zasadnutie Správnej rady PU ukončil.            

Dňa 25. novembra 2025 bolo zvolané zasadnutie Správnej rady predsedom Správnej rady Ing. Jozefom Petrikom. Pozvánka bola adresovaná všetkým členom Správnej rady, rektorovi PU Dr. h. c. prof. PhDr. Petrovi Kónyovi, PhD., prorektorovi pre stratégiu a marketing prof. Ing. Petrovi Adamišinovi, PhD., predsedníčke AS PU PaedDr. Mgr. Helene Galdunovej, PhD. a kvestorke univerzity Ing. Márii Novákovej, PhD., s nasledovným programom.

Program:

1. Otvorenie 

2. Schválenie programu zasadnutia

3. Návrh rektora PU na rozdelenie prostriedkov z dodatku č. 7 k zmluve č. 0010/2024 o poskytnutí dotácie prostredníctvom rozpočtu MŠVVaŠ SR na rok 2024 

4. Návrh rektora PU na rozdelenie prostriedkov z dodatku č. 9 k zmluve č. 0914/2022 o poskytnutí dotácie prostredníctvom rozpočtu MŠVVaŠ SR na rok 2023 

5. Návrh rektora PU na schválenie súhlasu na úkony podľa § 41 ods. 1 zákona č. 131/2002 Z. z. o vysokých školách

6. Rôzne
7. Záver

Zasadnutie Správnej rady PU otvoril predseda Správnej rady Ing. Jozef Petrik, ktorý v úvode privítal prítomných členov Správnej rady Prešovskej univerzity v Prešove (ďalej len SR PU), rektora PU Dr. h. c. prof. PhDr. Petra Kónyu, PhD., kvestorku PU Ing. Máriu Novákovú, PhD., prorektora pre stratégiu a marketing prof. Ing. Petra Adamišina, PhD. a predsedníčku AS PU PaedDr. Mgr. Helenu Galdunovú, PhD.
Na zasadnutí sa zúčastnilo 13 členov SR PU.
Následne predseda SR Ing. Jozef Petrik oboznámil členov SR s programom zasadnutia SR, ku ktorému členovia SR nemali žiadne pripomienky.

V tomto bode predseda SR PU Ing. Jozef Petrik skonštatoval, že nakoľko bod č. 3 a 4 na seba navzájom nadväzujú navrhuje, aby sa spoločne prerokovali v jednom bode. Členovia SR súhlasili s predneseným návrhom.

Kvestorka, Ing. Mária Nováková, PhD., uviedla, že finančné prostriedky boli ministerstvom školstva pridelené na konci roka. Ide o neúčelové prostriedky určené pre verejné vysoké školy, preto ich použitie musí schváliť SR PU. Následne sa prerozdelia medzi pracoviská a fakulty PU. Dodatky boli schválené na Akademickom senáte dňa 24. novembra 2025.

Členovia SR jednomyseľne súhlasili s návrhom rektora PU na rozdelenie prostriedkov z dodatku č. 7 k zmluve č. 0010/2024 o poskytnutí dotácie prostredníctvom rozpočtu MŠVVaŠ SR na rok 2024.
Členovia SR jednomyseľne súhlasili s návrhom rektora PU rozdelenie prostriedkov z dodatku č. 9 k zmluve č. 0914/2022 o poskytnutí dotácie prostredníctvom rozpočtu MŠVVaŠ SR na rok 2023.
V tomto bode predseda SR Ing. Jozef Petrik vyzval rektora prof. Petra Kónyu, aby členom SR predstavil predložený návrh. Rektor následne odovzdal slovo kvestorke, dr. Márii Novákovej, ktorá predstavila zmluvu o budúcej zmluve týkajúcu sa kabelizácie VN vedenia V448. Ide o zriadenie vecného bremena na území univerzity, ktoré plánuje realizovať spoločnosť Východoslovenská distribučná, a. s.

Aklamačné hlasovanie prebehlo so súhlasným stanoviskom: 12; nehlasoval: 1.

Predseda SR Ing. Jozef Petrik vyzval prorektora prof. Petra Adamišina, aby členom SR poskytol informácie o plnení merateľných ukazovateľov stanovených pre rektora prof. Petra Kónyu. Prorektor prezentoval, že rektor prof. Peter Kónya stanovené merateľné ukazovatele splnil, vrátane kladného hospodárskeho výsledku, rozvoja univerzity a aktivít ako rekonštrukcia internátov či získanie projektu „Významná obnova Vysokoškolského areálu Prešovskej univerzity v Prešove“. 

Členovia SR konštatovali, merateľné ukazovatele rektora boli naplnené, a jednomyseľne schválili udelenie jeho odmeny.

Následne v bode Rôzne predseda SR informoval o percentuálne určenej odmene pre členov SR. V súčasnosti je stanovená odmena na 25 % pre predsedu SR a 20 % pre členov SR. Predseda SR, Ing. Jozef Petrik, navrhol, aby sa od budúceho roka odmena zvýšila na 30 % pre predsedu SR a 25 % pre členov SR za jedno zasadnutie, ak tento návrh schváli AS PU.

Ďalej v bode Rôzne rektor, prof. Peter Kónya, informoval, že mal návštevu z Úradu vlády, ktorá mu prisľúbila finančnú pomoc vo výške 40 000 €. Finančné prostriedky by univerzita využila na rekonštrukciu jedálne.
Na záver zasadnutia sa predseda SR PU Ing. Jozef Petrik poďakoval prítomným členom SR PU, ako aj rektorovi, kvestorke, prorektorovi a predsedníčke AS za aktívnu účasť na zasadnutí a zasadnutie Správnej rady PU ukončil.

Členovia Správnej rady
Člen zvolený tajným hlasovaním


Dátum vymenovania/Dátum ukončenia
Ing. Ján Ragan




19. 03. 2023/17. 04. 2025
Mestský úrad Vranov nad Topľou


18. 04. 2025/
Členovia vymenovaní ministrom školstva:

Dátum vymenovania/Dátum ukončenia 
Mgr. Denisa Fedáková, PhD.



15. 04. 2023/17. 04. 2025

SAV, Bratislava


Mgr. Ľuboš Micheľ




01. 05. 2024/


TOBIX, s. r. o.

doc. Ing. Darina Matisková, PhD., MBA

15. 04. 2023/17. 04. 2025

Technická univerzita Košice, verejná vysoká škola

MUDr. Jozef Pribula, PhD., MBA


15. 04. 2023/

Nemocnica AGEL SK, a. s., Košice-Šaca.
MUDr. Pavol Rusnák, PhD.



15. 04. 2023/

Nemocnica AGEL SK, a. s., Košice-Šaca
Ing. Miroslav Warhol




15. 04. 2023/17. 04. 2025

Mores Resort, a. s., Hotel Lomnica

PaedDr. Michal Čiernik



15. 04. 2025

Spojená škola, Masarykova, Prešov

JUDr. Ondrej Brendza



15. 04. 2025

Mestský úrad Stropkov

PhDr. Stanislav Šanta, PhD.



15. 04. 2025

Gymnázium, Konštantínova, Prešov

Členovia zvolení akademickým senátom:

Dátum vymenovania/Dátum ukončenia 
Ing. Jozef Petrik, predseda SR od 18. 04. 2023

20. 12. 2022/
JUST s. r. o. – člen skupiny Respect Slovakia

Ing. Artúr Benes




20. 12. 2022/17. 04. 2025
Agentúra regionálneho rozvoja PSK Prešov

18. 04. 2025/
JUDr. Pavol Hagyari, PhD., MBA


20. 12. 2022/17. 04. 2025







18. 04. 2025/

Ing. Martin Lipták




20. 12. 2022/

PRELIKA, a. s. Prešov

prof. Mgr. Kamil Kardis, PhD.


20. 12. 2022/
Prešovská univerzita v Prešove, verejná vysoká škola 

Ing. Juraj Hudáč





20. 12. 2022/
Sociálna poisťovňa, Prešov
Tajomníčka:

Ing. Mária Nováková, PhD. 

Prešovská univerzita v Prešove, verejná vysoká škola 

IV. Uznesenia Správnej rady
Uznesenie č. 1/1/2025 



SR PU schvaľuje program zasadnutia.
Uznesenie č. 1/2/2025 

SR PU schvaľuje program zasadnutia.

Uznesenie č. 2/2/2025 

SR PU sa vyjadruje k Výročnej správe o činnosti PU za rok 2024.

· bez pripomienok
Uznesenie č. 3/2/2025 

SR PU sa vyjadruje k Výročnej správe o hospodárení PU za rok 2024.

· bez pripomienok
Uznesenie č. 4/2/2025 

SR PU sa vyjadruje k Výročnej správe o činnosti Správnej rady PU za rok 2024.

· bez pripomienok
Uznesenie č. 5/2/2025 

SR PU schvaľuje v zmysle § 41 ods. 1 zákona č. 131/2002 Z. z. o vysokých školách a o zmene a doplnení 

niektorých zákonov v znení neskorších predpisov Rozpis rozpočtu Prešovskej univerzity v Prešove na rok 

2025.

Uznesenie č. 6/2/2025 

SR PU schvaľuje v zmysle § 41 ods. 1 zákona č. 131/2002 Z. z. o vysokých školách a o zmene a doplnení 

niektorých zákonov v znení neskorších predpisov Metodiku rozpisu dotácie Prešovskej univerzity v Prešove 

na rok 2025.
Uznesenie č. 7/2/2025 

SR PU súhlasí v zmysle § 10a ods. 1 písm. h) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov s návrhom rektora na určenie osobných platov dekanov fakúlt. 

Uznesenie č. 8/2/2025 

SR PU súhlasí v zmysle § 41 ods. 3 písm. a) zákona č. 131/2002 Z. z. o vysokých školách a o zmene a doplnení niektorých zákonov a § 12 ods. 2 zákona č. 176/2004 Z. z. o nakladaní s majetkom verejnoprávnych inštitúcií v znení neskorších predpisov s predajom administratívnej budovy vo vlastníctve univerzity na Námestí Legionárov 3  v zmysle platnej legislatívy.
Uznesenie č. 9/2/2025 

SR PU súhlasí v zmysle § 17 ods. 1 zákona č. 131/2002 Z. z. o vysokých školách a o zmene a doplnení niektorých zákonov predpisov a § 13 ods. 1 písm. h) zákona č. 176/2004 Z. z. o nakladaní s majetkom verejnoprávnych inštitúcií v znení neskorších predpisov s nájmom nehnuteľnej veci – lodenice na dobu 5 rokov.

Uznesenie č. 10/2/2025


SR PU schvaľuje merateľné ukazovatele a ciele pre udelenie odmeny rektorovi.
Uznesenie č. 11/2/2025           
SR PU schvaľuje odmenu rektora za kvalitné vykonávanie pracovných činností a za vykonávanie práce presahujúcej rámec pracovných činností z dôvodu plnenia  merateľných ukazovateľov a cieľov Prešovskej univerzity v Prešove za rok 2024.
Uznesenie č. 1/3/2025 

SR PU schvaľuje program zasadnutia.

Uznesenie č. 2/3/2025 

SR PU schvaľuje voľbu podpredsedu SR PU JUDr. Pavla Hagyariho, PhD., MBA.

Uznesenie č. 3/3/2025 

SR PU v zmysle § 41 ods. 7 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov určuje osobný plat rektora PU Dr. h. c. prof. PhDr. Petra Kónyu, PhD. v zmysle predloženého návrhu s účinnosťou od 1. 10. 2025.  

Uznesenie č. 1/4/2025 

SR PU schvaľuje program zasadnutia.

Uznesenie č. 2/4/2025 

SR PU schvaľuje rozdelenie prostriedkov z dodatku č. 7 k zmluve č. 0010/2024 o poskytnutí dotácie prostredníctvom rozpočtu MŠVVaŠ SR na rok 2024.
Uznesenie č. 3/4/2025 

SR PU schvaľuje rozdelenie prostriedkov z dodatku č. 9 k zmluve č. 0914/2022 o poskytnutí dotácie prostredníctvom rozpočtu MŠVVaŠ SR na rok 2023.

Uznesenie č. 4/4/2025

SR PU v súlade s § 41 ods. 1 zákona č. 131/2002 Z. z. o vysokých školách vyjadruje súhlas s uzatvorením zmluvy o budúcej zmluve.                     
Uznesenie č. 5/4/2025

SR PU schvaľuje odmenu rektora za práce vykonané nad rámec pracovnej náplne, za dosiahnutie dobrých výsledkov Prešovskej univerzity v roku 2025.

Uznesenie č. 6/4/2025

SR PU prerokovala zvýšenie odmien pre členov SR PU, pred zasadnutím AS PU.
V. Odporúčania

Správna rada odporúča vedeniu PU pokračovať v plnení strategických úloh, ako to bolo navrhované na predchádzajúcich zasadnutiach:

· na základe vytvoreného vnútorného systému kvality (VSK) rozvíjať a zdokonaľovať dokumentovanú systémovú štruktúru procesov PU a v ich rámci aplikovať ďalšie efektívne metódy a techniky,

· ponúkať a realizovať štúdium v zmysle zosúladených študijných programov, v zmysle zosúladených odborov habilitačných a inauguračných konaní umožňovať kvalifikačné postupy,
· kontinuálne zvyšovať povedomie o PU cez komplex synergicky pôsobiacich oblastí (prezentácia, propagácia, spolupráca,...). Kvalitu vzdelávania projektovať a realizovať ako integrálnu súčasť budovania značky, 
· podporiť študentov pri zvládnutí ich prechodu na vysokoškolské vzdelávanie,

· napĺňať stratégiu internacionalizácie PU, ktorá je zameraná na posilnenie medzinárodnej dimenzie aktivít univerzity, dynamizovanie produktívnych medzinárodných vzťahov na univerzite, kooperovanie s externými zahraničnými partnermi za účelom zvýšenia kvality vzdelávacej a výskumnej činnosti,
· podporovať interdisciplinárny charakter vzdelávania, rozšíriť ponuku študijných programov s možnosťou výučby v anglickom jazyku, 
· rozvíjať modernú infraštruktúru pre inštitucionálny základný a aplikovaný výskum, realizovať prepojenie a integrovanie pracovísk základného a aplikovaného výskumu vo vybraných vedných odboroch v rámci univerzity s vonkajším prostredím, vrátane výrobnej sféry, zainteresovanie vonkajšieho prostredia na výskume univerzity a orientácie niektorých výskumných aktivít v súlade s potrebami podnikateľskej sféry, 
· v súvislosti s pretrvávajúcim záujmom o štúdium na univerzite zabezpečiť priestorový rozvoj univerzity a fakúlt tak, aby priestorové možnosti poskytovali dostatočnú možnosť pre zvyšovanie kultúry štúdia, ubytovacích a pracovných podmienok študentov a zamestnancov, 
· budovať a rozvíjať nové centrálne informačné systémy a digitálne služby na úrovni univerzity,
· zabezpečiť dostatočné finančné zdroje na činnosť univerzity,  
· optimalizovať využívanie priestorových kapacít univerzity,
· zvyšovať kvalitu činností vo všetkých oblastiach univerzity (vzdelávanie, výskum, podnikateľská činnosť) za účelom uspokojovania požiadaviek externých a interných odberateľov služieb univerzity a tým zvyšovanie imidžu PU.
VI. Záver
Rok 2025 znamenal pre PU v Prešove ďalší rozvoj a s tým spojený status kvality naprieč procesmi, ktoré sa na PU realizujú. Z hľadiska kvality a akreditácie rozhodnutie SAAVŠ o súlade vnútorného systému kvality so štandardami SAAVŠ znamená permanentnú možnosť vytvárať, schvaľovať a realizovať študijné programy vo vybraných odboroch na PU. Druhá polovica roka sa niesla aj v znamení reakreditácie odborov habilitačných a inauguračných konaní a postúpením 16 žiadostí na SAAVŠ. Aj keď tento spôsob kladie nové nároky na činnosti a rozhodovacie procesy, ktoré univerzita nikdy predtým nerobila, prináša širšie možnosti aj v reakcii na potreby praxe, v reakcii na potreby a spätnú väzbu študentov, samotných učiteľov i zamestnávateľov. V tomto kontexte má PU permanentnú snahu plniť zvyšujúce sa nároky na kvalitu, naďalej realizovať implementáciu štandardov SAAVŠ, vytvárať a hlavne zabezpečovať systematické fungovanie vnútorného systému kvality, pričom reaguje na zvyšujúce sa nároky na publikačnú, tvorivú a projektovú činnosť.

Pozitívny (aj keď mierne poklesol) je stabilný počet študentov, mierny nárast študentov odchádzajúcich na mobilitu, úspešné projekty, cez ktoré sa nám darí revitalizovať exteriéry PU, ale aj vnútorné priestory (plavecký bazén, parkovacie plochy, parky, revitalizácie študentských domovov a pod.). V roku 2025 pokračovala najvýznamnejšia, najzložitejšia aj finančne najviac dotovaná rekonštrukcia jednej z hlavných budov PU, areálu VŠA. Pozitívne sú ďalšie rekonštrukcie študentských domovov, parkovísk, športovísk, budovanie alternatívnych energetických zdrojov, zvyšovanie wifi prenosu, ale aj rekonštrukcia interiérov, nákup vybavenia a nábytku, modernizácia spoločných priestorov, všetko s cieľom posunutia starostlivosti o študentov na vyšší štandard.

Rok 2025 sa tradične niesol aj v znamení podujatí. Bol významný aj z pohľadu informatizácie – PU naďalej rozvíja v tejto oblasti svoje služby a akcentom na kybernetickú bezpečnosť, prepojenosť systémov, integrácia platobnej brány ai.

V oblasti internacionalizácie PU aktívne podporovala mobility študentov aj zamestnancov. V rámci programu Erasmus+ eviduje PU výrazný nárast počtu mobilít za účelom štúdia (prijatých a vyslaných študentov), čo spôsobila implementácia nového typu mobility – krátkodobých študijných pobytov za účelom participácie na Zmiešaných intenzívnych programoch (BIP) na partnerských zahraničných univerzitách. Výzvou je zvyšovať diverzitu krajín pôvodu prijatých študentov. V rámci zamestnaneckých mobilít došlo k ich rapídnemu nárastu. V oblasti projektovej činnosti PU získala nové zahraničné projekty, výzvou do budúcna je zvyšovať ich počet tak, aby sa PU zapojila do medzinárodných výskumných sietí a zvýšila svoju vedeckú prestíž. Pozitívom je jej zapojenie do siete Q-Helix. Mierny pokles zaznamenal počet grantových projektov, stabilná je publikačná činnosť, vrátane rastu vykazovania výstupov v umeleckej oblasti.

Nárast projektov a s tým súvisiacich finančných prostriedkov zaznamenala PU vďaka projektom zo ŠF a projektom z Plánu obnovy a odolnosti.
Správna rada v spolupráci s vedením univerzity vyvíja maximálne úsilie neustále sa zlepšovať a modernizovať všetky procesy prebiehajúce na univerzite. Potreby dnešnej univerzity sa dynamicky menia s meniacimi sa podmienkami a zmenami v dnešnej spoločnosti. Zároveň sa v súlade s novým zákonom č. 131/2002 Z. z. Zákon o vysokých školách a o zmene a doplnení́ niektorých zákonov v znení́ neskorších predpisov menili aj povinnosti členov Správnej rady.

Činnosť Správnej rady PU v Prešove za bilancované obdobie je prezentovaná v predloženej správe. 








  
       Ing. Jozef Petrik, v. r.

